*(Aguest formulari lo cau concéber coma un modèl orientatiu e lo cau adaptar ara encomana corresponenta)*

**DEMANDA DE JUDICI ORAU ENTÀ SOLLICITAR ETH DESCASAMENT PER MANCA DE PAGAMENT DERA RENDA E ENTARA RECLAMACION DE QUANTITATS**

# EN JUTJAT DE \_\_\_\_\_\_\_\_\_

\_\_\_\_\_\_\_\_\_\_\_\_, procuraire/a des tribunaus, en representacion de \_\_\_\_\_\_\_\_\_\_\_\_, damb domicili \_\_\_\_\_\_\_\_\_\_\_\_, e CIF \_\_\_\_\_\_\_\_\_\_\_\_, segon qu’acrediti mejançant escritura de poders entà plèts adjunta, que presenti tà que me sigue retornada dempús de confrontar-la damb era sua còpia, que liuri annèxa tà que sigue inserida enes actuacions, compareishi deuant deth Jutjat e

**MANIFÈSTI**

Que mejançant aguest escrit formuli ua **demanda de** **judici orau** contra \_\_\_\_\_\_\_\_\_\_\_\_, damb DNI \_\_\_\_\_\_\_\_\_\_\_\_, damb domicili entar efècte de notificacions \_\_\_\_\_\_\_\_\_\_\_\_, **tà sollicitar eth descasament** **per manca de pagament dera renda e tà reclamar** **era quantitat** de \_\_\_\_\_\_\_\_\_\_\_\_\_\_\_ euros, quantitat qu’era part demandada deu enquiath moment per manca de pagament dera renda e d’autes quantitats complementàries, ath delà des que se genèren enquiara recuperacion efectiva dera propietat, relatives ar arrendament der abitatge situat en \_\_\_\_\_\_\_\_, e era plaça de parcatge e desembarràs que i son includidi, indicadi damb eth numèro \_\_\_\_ deth madeish edifici. Que fonamenti aguesta demanda enes hèts e es fonaments de dret qu’ara seguida expòsi.

**HÈTS**

1. Eth dia \_\_\_\_\_\_\_\_\_\_\_\_ era part actora e era part demandada signèren un contracte d’arrendament der abitatge de proteccion oficiau situat en \_\_\_\_\_\_\_\_\_\_\_\_, e dera plaça de parcatge e deth desembarràs que i son includidi e qu’an eth numèro \_\_\_\_ deth madeish edifici, segon qu’acrediti mejançant eth **contracte** qu’includisqui coma **document numèro \_\_\_**.
2. Deth contracte ne remèrqui eth hèt qu’er abitatge objècte d’aguest plèt s’includís ath laguens deth Programa d’Abitatges de Loguèr der Ajuntament de \_\_\_\_\_\_\_\_\_, e er objectiu d’aguest programa qu’ei proporcionar as unitats familiaus un abitatge apropiat as sòns besonhs, entà fomentar era vida comunitària e era integracion sociau.
3. Eth recebut dera renda mensuau entar arrendament d’aguesti abitatges se compòse de quate concèptes:
4. era renda, qu’en complir es prescripcions deth modul oficiau en vigor en aqueth moment, ei de \_\_\_\_\_ euros mensuaus;
5. es despenes generaus der immòble;
6. er impòrt deth consum electric qu’er abitatge genère, pr’amor que tau coma se detalhe en pacte ueitau deth contracte cada abitatge dispòse d’un subcompdader electric, eth consum registrat deth quau cau pagar periodicament;
7. e pr’amor qu’er abitatge aperten ath programa de gent vielha mencionat, era tarifa pes servicis prestadi as sòns usatgèrs, qu’ei de \_\_\_\_\_ euros, d’acòrd damb era autorizacion prestada pera persona logatària.

Includisqui coma **document numèro \_\_\_\_** era còpia dera **autorizacion** indicada.

1. Era part demandada qu’a deishat de pagar era renda pactada, atau coma es quantitats assimilades o complementàries des mesi de \_\_\_\_\_\_, per aquerò incomplís era sua obligacion primordiau de satisfèr eth loguèr, atau coma es quantitats convengudes en contracte.

En aguesti moments, era part demandada qu’a contractat un deute pes concèptes diti per ua soma de \_\_\_\_\_\_\_\_\_ euros.

Includisqui coma **document numèro \_\_\_\_** eth **certificat acreditatiu deth deute acumulat** enquiath dia d’aué en concèpte de rendes impagades.

1. S’an hèt innombrables gestions per part dera actora tà crubar era quantitat reclamada e evitar auer d’anar entara via judiciau, mès ara fin non i a agut mès remèdi qu’accionar judiciaument eth descasament.

Includisqui coma **documents numèros \_\_\_\_ e \_\_\_**, era còpia des **cartes** enviades eth mes de \_\_\_\_\_\_\_ e eth mes de \_\_\_\_\_ en reclamacion deth deute acumulat enquiath moment, damb es justificatius de recepcion corresponents.

As hèts anteriors que son d’aplicacion es següenti

**FONAMENTS DE DRET**

1. Competéncia

Aguest Jutjat qu’ei competent en vertut der article 52.1.7 dera Lei de procediment civiu.

1. Procediment

Que s’a de tramitar era accion segon es normes deth judici orau contengudes enes articles 437 e següenti dera LEC, segon que dispòse er article 438.3.3 deth madeish tèxte legau, ja que se decidiràn en judici orau era acumulacion des accions en reclamacion de rendes o quantitats analògues vençudes e non pagades quan se tracte de judicis de descasament de propietat per manca de pagament, damb independéncia dera quantitat que se reclame.

1. Legitimacion

Era legitimacion activa correspon ara part actora pera sua condicion de propietària, e era legitimacion passiva que correspon ara part demandada pera sua condicion de logatària.

1. Accion que s’exercís

Article 27.2.a dera Lei d’arrendaments urbans, ei a díder, accion de resolucion der arrendament per manca de pagament dera renda.

1. Despenes

Pena en despenes d’acòrd damb es articles 394 dera Lei de procediment civiu.

Per tot açò,

**SOLLICITI**

1. Qu’admete era demanda e es documents includidi.
2. Que hèsque a arribar ara part demandada eth contengut dera demanda e es documents includidi.
3. Que, un viatge acomplides es formalitats processaus corresponentes, execute senténcia pera quau declare resolvut per manca de pagament eth contracte d’arrendament der abitatge situat en \_\_\_\_\_\_\_\_\_ e dera plaça de parcatge e eth desembarràs que i son includidi e qu’an eth numèro \_\_\_\_ deth madeish edifici, e pera quau tanben declare eth descasament dera part demandada.
4. Que condemne era part demandada ath pagament ara part demandanta deth montant de \_\_\_\_\_\_\_\_\_\_ euros, quantitat qu’era part demandada deu enquiath moment per manca de pagament dera renda e es quantitats complementàries, ath delà des quantitats que se genèren enquiara recuperacion efectiva dera propietat.
5. Que fixe dia e ora tà practicar eth lançament en cas qu’era part demandada non procedisque pas ath descasament.
6. Qu’impòse es despenes causades.

**EN MÈS D’AQUERÒ**

1. **MANIFÈSTI:** Que conformament ar article 252 dera LEC, era quantitat d’aguesta demanda ei de \_\_\_\_\_\_\_\_\_\_\_ euros, que correspon ara soma reclamada.

**SOLLICITI:** Que s’age per hèta era manifestacion anteriora as efèctes oportuns.

1. **MANIFÈSTI:** Qu’as efèctes de çò que dispòse er article 439.3 dera LEC, se hè a constar qu’era part logatària, d’acòrd damb er article 22.4 deth madeish tèxte legau, a dret a enervar era accion en tot pagar ara part actora, o metent-ac a disposició deth Jutjat o notariaument, eth montant des quantitats reclamades en aguesta demanda, atau coma es que deue en moment deth pagament.

**SOLLICITI:** Que s’age per hèta era manifestacion anteriora as efèctes oportuns.

*(lòc), (dia)* de/d’ *(mes)* deth *(an)*

*(signatura)* *(signatura)*

Avocat/da Procuraire/a

Num. de collegiat: \_\_\_\_